DEĊIŻJONI TAL-KUMMISSJONI
tas-16 ta' Jannar 2006
li twassal għall-adattament tal-ko-effiċjenti korretturi applikabbli mill-1 ta' Frar 2005, l-1 ta' Marzu 2005, l-1 ta' April 2005, l-1 ta' Mejju 2005 u l-1 ta' Ġunju 2005 għar-rimunerazzjonijiet ta' l-uffiċjali, l-aġenti temporanji u l-aġenti kuntrattwali tal-Komunitajiet Ewropej assenjati f'pajjiżi terzi kif ukoll parti mill-uffiċjali li għadhom assenjati fl-għaxar Stati Membri l-ġodda għal perjodu massimu ta' ħmistax-il xahar wara l-adeżjoni (l-Artikolu 33(4) tat-Trattat ta' Adeżjoni ta' l-għaxar Stati Membri l-ġodda)
(2006/32/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolamenti tal-Personell tal-Komunitajiet Ewropej u r-reġim applikabbli għall-aġenti oħra tal-Komunitajiet, iffissati bir-Regolament tal-Kunsill (KEE, Euratom, KEFA) Nru 259/68 (1), u notevolment it-tieni paragrafu ta' l-Artikolu 13, ta' l-Anness X tiegħu,
Wara li kkunsidrat it-Trattat ta' Adeżjoni ta' l-għaxar Stati Membri, u notevolment l-Artikolu 33(4) tiegħu,
Billi:
(1)
Permezz tar-Regolament tal-Kunsill (KE, Euratom) Nru 257/2005 (2) kienu ffissati, b'applikazzjoni ta' l-ewwel paragrafu ta' l-Artikolu 13, ta' l-Anness X tar-Regolamenti tal-Personell, il-ko-effiċjenti korretturi li bihom huma affettwati, mill-1 ta' Lulju 2004, ir-rimunerazzjonijiet imħallsa, fil-valuta tal-pajjiż fejn huma assenjati, lill-uffiċjali, l-aġenti temporanji u l-aġenti kuntrattwali tal-Komunitajiet Ewropej assenjati f'pajjiżi terzi.
(2)
Huwa meħtieġ li jkunu adattati, b'konformità mat-tieni paragrafu ta' l-Artikolu 13, ta' l-Anness X tar-Regolamenti tal-Personell, mill-1 ta' Frar 2005, l-1 ta' Marzu 2005, l-1 ta' April 2005, l-1 ta' Mejju 2005 u l-1 ta' Ġunju 2005, uħud minn dawn il-ko-effiċjenti korretturi, minħabba li fl-istatistiki għad-dispożizzjoni tal-Kummissjoni, il-varjazzjoni fl-għoli tal-ħajja, ikkalkulata skond il-ko-effiċjent korrettur u r-rata tal-kambju korrispondenti, tidher li hi, għal ċerti pajjiżi terzi, superjuri għal 5 % mill-aħħar iffissar jew adattament,
IDDEĊIDIET:
Artikolu uniku
B'effett mill-1 ta' Frar 2005, l-1 ta' Marzu 2005, l-1 ta' April 2005, l-1 ta' Mejju 2005 u l-1 ta' Ġunju 2005, il-ko-effiċjenti korretturi, applikabbli għar-rimunerazzjonijiet ta' l-uffiċjali, l-aġenti temporanji u l-aġenti kuntrattwali tal-Komunitajiet Ewropej assenjati f'pajjiżi terzi kif ukoll għal parti mill-uffiċjali li għadhom assenjati fl-għaxar Stati Membri l-ġodda għal perjodu massimu ta' ħmistax-il xahar wara l-adeżjoni, imħallsa bil-valuta tal-pajjiż fejn huma assenjati, huma adattati kif indikat fl-Anness.
Ir-rati tal-kambju użati għall-kalkolu ta' dawn ir-rimunerazzjonijiet huma stabbiliti b'konformità mal-modalitajiet ta' eżekuzzjoni tar-Regolament Finanzjarju u jikkorrispondu mad-data indikata fl-ewwel paragrafu.
Magħmul fi Brussell, 16 ta' Jannar 2006.